आमकां जाय तो समाजाखातीर वावुरपी आमदार. गरजेवंतांक पावपी फुडारी. आमच्यो गरजोय तश्यो कितें व्होडल्यो नात. नाटकाक, तियात्राक, जात्रेक, फॅस्ताक, टुर्नामेंटाक आनी हेर सामाजीक कार्याखातीर तेणे हात सदळ दवरचो इतलीच माफक इत्सा. आमंकां स्वताखातीर न्हूं. सामाजीक कार्याखातीर. तातूंतले तातूंत तो सत्ताधारी पक्षाचो आमदार आसल्यार बरो. मंत्री आसल्यार तर सामकोच बरो. आमचींय कांय "बारीक-सारीक" कामां आसात तीं करतलो. "गरजेक" पावतलो. इतलोच कितें तो आमचो उदात्त हेतू.
